《戏答胡汝能》
宋代·洪迈

吾生苦中狭，与世枘凿乖。
平生素心人，耿耿人满怀。
汝能伯始素，游世如婴孩。
相逢握手语，便作埙篪谐。
时时笑谓我，如子患未涯。
执古以规今，求合诚难哉。
涉世幸未远，子车尚可回。
我介足怨忌，君通绝嫌猜。
不见山巨源，雍容居鼎台。
不见嵇中散，绝交自可哀。
贤愚心自了，短韵共一咍。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。